b'\n_START_ARTICLE_\nKopti\n_START_PARAGRAPH_\nKopti so etni\xc4\x8dno-verska skupina v Egiptu in najve\xc4\x8dja kr\xc5\xa1\xc4\x8danska lo\xc4\x8dina v dr\xc5\xbeavi._NEWLINE_Beseda izvira iz gr\xc5\xa1ke \xce\x91\xce\xb9\xce\xb3\xcf\x85\xcf\x80\xcf\x84o\xcf\x82, Aigyptos v pomenu Egipt preko arabske besede Qibt ali Qubt in je prvotna oznaka za prebivalce Egipta, potem ko so ga osvojili Arabci, pa samo \xc5\xa1e za egiptovske kristjane (monofizite). Koptska Cerkev se je odcepila v 5. stoletju predvsem iz dogmati\xc4\x8dnih vzrokov od vzhodne Cerkve. Danes so Kopti potomci starih Egip\xc4\x8danov, ki niso niti po arabskem (641), niti po tur\xc5\xa1kem (1517) osvajanju prevzeli islama, temve\xc4\x8d so ostali kristjani. Danes jih \xc5\xbeivi okoli 3,5 milijona in so raztreseni po mestih Gornjega in Spodnjega Egipta; tudi ozna\xc4\x8ditev za etiopske kristjane, ki so bili podrejeni aleksandrijskemu oziroma kairskemu patriarhu. Danes jim na\xc4\x8deluje patriarh v Kairu (do 11. stoletja v Aleksandriji). Vse do 20. stoletja je etiopska Cerkev pripadala koptski Cerkvi._NEWLINE_Poglavarja koptske cerkve prav tako nazivajo pape\xc5\xbe, navadno pa ga od rimskega razlo\xc4\x8dijo s tem, da ga poimenujejo koptski pape\xc5\xbe ali Aleksandrijski pape\xc5\xbe.'